Jeg har forsøgt at få fat på dig.
Det var et bøvl, men jeg har talt med alle medier
og godtgjort rejseudgifter.
Vi kan tale om at refundere mig en anden gang.
Hvad medierne angår,
er Soop øjeblikkeligt udsat.
Jeg ved, hvad du tænker, og du vil nok give mig skylden,
men det er ikke min skyld.
Det er ikke let at sige,
så jeg siger det lige ud...
Soop er død.
Wade har frosset dine konti. Vi har ingen penge og ingen valg.
Men vi har en verserende retssag om varemærke, så det er spændende.
Gwyneth mener, "Soop" er for tæt på "Goop,"
men de er klart forskellige, men det er ligegyldigt nu.
Jeg vil minde om, at jeg advarede dig om Wade.
Jeg rådede dig til at snakke med ham om din egen konto,
men du ville luske rundt.
Du ville gøre det hurtigt
og fik ikke din egen kassekredit sikret, som jeg rådede dig til.
Så vi er endt her.
Jeg husker det anderledes.
Selvfølgelig gør du det.
Det er det, du gør.
Du ved, det ikke passer.
Lad os være enige om, at vi er uenige.
Jeg hader fandeme, når fok siger det.
Du skal falde ned.
Du ringer til mig, når du har fået det bedre.
Virkelig sjovt. Du er oprevet, jeg forstår.
Hold nu op, Diana. Stop.
Hvad fanden laver du?
En rystetur vil løsne din mangelfulde hukommelse.
Hr. Blackwood gemmer sig bag en fortrolighedsaftale
og nægter at svare på vores spørgsmål.
Fortrolighedsaftalen dækker over, hvad der skete under mødet i Big Sur.
Vi mener, det er irrelevant
og uden for rammerne af fremlæggelsen.
Vi ved ikke, om det er irrelevant eller ej,
for vi kender ikke detaljerne.
Vi foreslår en høring om beviser, får hr. Blackwood herind
og lader retten beslutte, om forløbet i Big Sur er relevant eller ej.
Klart nej. Det er en skrækkelig idé.
Du er en skrækkelig idé.
Undskyld.
Fr. Sen,
hvorfor ikke forklare os, hvorfor det er en skrækkelig idé?
- Måske med en eller to juridiske grunde. - Hr. McBride.
- Undskyld. - Dommer,
hr. McBride udnytter sin retssag,
dette illegalt opfordrede kollektive søgsmål...
Det passer ikke. Det er godkendt af denne domstol.
Hr. McBride har et skjult motiv i denne sag.
Hvis domstolen beslutter, at din klients vidneudsagn er irrelevant,
kan du bevare dine små løgne.
Vi taler om juridisk bindende dokumenter,
ikke om at afsløre et hemmeligt håndtryk for at få adgang til klubhuset.
Hvis forsvaret nægter os adgang
til oplysningerne, der er beskyttet af fortrolighedsaftalen,
vil jeg få brug for en udsættelse, måske to.
Tanken om, at sagen kan trække ud i månedsvis,
hvor jeg skal babysitte jer to, er lidet tiltrækkende.
Fr. Miller, hvornår kan vi tidligst gøre det?
Vi har en mulighed i morgen tidlig.
Bingo.
Tak.
Jeg gør det for mig, ikke dig.
I morgen er en meget kort varsel.
Find en løsning, fr. Sen.
Retten er hævet.
Alle rejser sig.
Får vi Blackwood herind, vil Cooperman skide i bukserne.
Det håber jeg ikke.
Det er muligt, at dommeren vil afsige kendelse til vores fordel,
og alt, du siger i retten i morgen, vil ikke kunne bruges.
Det lyder godt.
I teorien, ja.
Men under alle omstændigheder bliver det risikabelt.
Du godeste. Du nyder det her.
Måske.
Wade, jeg er seriøs.
Billy McBride vil spørge om, hvem der underskrev fortrolighedsaftalen.
Hvad er der galt med det?
Derefter vil han spørge:
"Var der andre i lokalet, der ikke underskrev aftalen?"
Hvor ærlig skal jeg være?
Det er her, det er risikabelt.
Er du ikke helt ærlig og ikke nævner Diana,
vil du begå mened.
Jeg kan ikke lave om på mened.
Diana vil blive udsat.
Og sårbar.
Hvorfor underskrev hun ikke aftalen?
Jeg ville beskytte hende,
og dengang ville jeg ikke have spor efter hende.
Jeg forstår, det kan have givet mening for 11 år siden.
Ingen havde en krystalkugle
og kunne forudse, vi ville være her nu, men det er vi.
Hvad sker der, hvis jeg ikke siger, hun var der?
Det bliver en risiko, der ikke er juridisk forpligtet.
Så
hun kan enten holde mund
eller gå til Billy og sende mig i fængsel.
Hvor meget vil du risikere for jeres forhold?
Fandens.
Det ser ud til,
at jeg sidder kønt i det.
Afgiver dommeren ikke kendelse til vores fordel,
har Billy alt, han har brug for.
Og hvis dommeren gør det, vil Billy stadig kunne få alt, han har brug for.
Alt er afhængigt af mig og Diana.
Hvor meget vi stoler på hinanden.
Wade, du bør være bange.
Hvorfor?
Måske er hun allerede gået til Billy.
Hvorfor mon hun ikke har?
Hvad venter hun på?
Det finder vi nok ud af.
- Hej. - Hej.
Giver du ikke en drink?
Jimmy, whisky til damen her,
- og jeg tager også en. - Javel.
- Med is, tak. - Javel.
- Is i maven? - Ja.
Tak.
Selv tak.
Mange tak.
Så...
Så.
Der er dukket en spændende investeringsmulighed op.
Selvfølgelig tænkte jeg på dig først.
Nå?
Hvorfor skulle jeg ikke det?
Ikke af nogen særlig grund,
men jeg er smigret.
Det bør du være.
Du er min partner.
Så jeg...
...tænker på at genbrande og genlancere Soop.
Jeg mener, vi...
Vi stødte på en hindring med varemærket,
og det åbnede mine øjne op for nye muligheder.
Det giver dig en mulighed for at komme med fra starten.
Få del i resterne, med dig og Wade, selvfølgelig.
Nej. Det handler ikke om Wade.
Det handler om mig og min forretning.
Kan jeg regne med dig?
Jeg skal kigge på forretningsplanen
og naturligvis prospektet,
og så vil jeg overveje det.
Jeg...
Jeg har ikke brug for, du overvejer. Jeg har brug for din kapital.
Jeg har ikke just rigeligt med penge for øjeblikket.
Hvad med kasinoet?
Det er et andet vigtigt emne at diskutere,
der skal gå igennem stammerådet.
Hvad fanden taler vi om, Joe?
Rolig. Jeg ville ikke gøre dig oprevet.
Men det er jeg.
- Ja. - Hør her.
Du og jeg har et meget frugtbart forretningsforhold.
Ikke? Over og under jorden.
Og du er blevet pænt betalt.
Så hvorfor bruger du ikke et øjeblik
på at tænke over, hvilken side du vil være på?
Jaså.
Hvordan har Stephanie det?
Diana, bare...
Havde hun solgt mig Roys jord, ville hun ikke være indblandet i den her retssag.
Du gør det ikke, okay?
Hils hende!
Hvad fanden kigger du på?
Hør, dame, din dårlige dag behøver ikke at være min.
Der tager du fejl.
Jimmy, hun skal ikke have mere.
Javel.
Du har fat i den forkerte kælling.
Stop.
- Seriøst? - Ja.
Har jeg gjort noget galt?
Nej.
Vi ses til time.
Okay.
Som du vil.
DJÆVLEKÆLLING
Din sekretær sagde, Wade Blackwood skal vidne i dag.
Jeg vil gerne overvære det.
Beklager. Det kan vi ikke. Det er en lukket høring.
Jeg vil bare gerne høre, han stjal vores vand.
Vi holder dig underrettet.
Det lover jeg.
Erklærer du på tro og love, at dit vidnesbyrd i denne sag
vil være sandheden, hele sandheden
og kun sandheden?
Det gør jeg.
Dommer, hun kan ikke være her, hun er vidne.
Tak, fr. Papagian.
Undskyld? Det er en lukket høring.
Det er Wade Blackwoods søster.
Hvad så?
Indvendinger, hr. McBride?
Nej.
- Hvad? - Det er okay.
Hun skal høre, hvad han siger.
- Okay? - Okay.
Godmorgen, hr. Blackwood.
Godmorgen.
Jeg vil gerne minde dig om,
at alt, du siger, er under edsansvar.
Jeg protesterer. Hr. Blackwood ved, han er under ed. Han har lige aflagt den.
Lad os komme videre, hr. McBride.
Javel.
Lige en ting til.
Du kan nægte at udtale dig, hvis du har begået kriminalitet, du ikke vil vedgå.
- Det bliver ikke et problem. - Fint.
Hvor meget er du værd?
Hvorfor siger du det ikke?
Det vil jeg gøre. To milliarder dollar.
To milliarder? Udmærket.
Okay.
Hvor meget jord ejer du i Central Valley?
Omkring 80.000 hektar.
Jeg protesterer. Hvor er det på vej hen?
Jeg skaber lidt grundlag.
Gør det lidt hurtigere, hr. McBride.
- Javel. - Tak.
Så 80.000 hektar.
Jeg er ikke matematiker,
men jeg mener, det er omkring 800 km2?
Det lyder korrekt.
Hvad dyrker du?
Mandler.
Hvor meget vand bruger du om året?
Omkring 500 millioner kubikmeter.
Hold da op.
Det er mere end to tredjedele af, hvad hele Los Angeles bruger.
Jeg protesterer. Han afgiver vidneforklaring.
Beklager. Jeg undskylder.
Det var blot overvældende at høre det tal, og jeg busede bare ud med det.
Det kan du stryge fra retsbogen.
Det er noteret.
Omkring hvor mange mandeltræer har du?
Jeg vil tro ti millioner...
...på 65.000 hektar.
Hvor meget er det værd?
Det afhænger af markedet,
omkring 800 millioner.
Det er mange nødder.
Dollar.
Jeg har læst et sted, at det kræver fire liter vand
at få en mandel til at gro. Passer det?
Jeg har ikke gjort regnestykket op.
Hvorfor kræver den så meget vand?
Mandler er permanente afgrøder.
De skal vandes året rundt, ellers dør de.
Jeg protesterer. Kommer vi til det?
Vi er der.
Under den sidste rekordtørke
afbrød Californien dine vandleverancer.
Det må have ødelagt en del afgrøder.
Det er længe siden.
Jeg mener, vi skulle fælde træer på 15.000 hektar,
fordi vi ikke kunne vande dem.
Det må have kostet mange penge.
Ja.
Fordi Californien afbrød vandleverancerne under tørken.
Ja.
- Havde staten misligholdt kontrakten? - Ja.
Og du truede med at sagsøge staten?
- Ja. - Hvordan reagerede staten?
Vi slog en handel af.
En handel, der gav dig kontrol
over den nyopførte vandbank til 98 millioner
lige her i Blackwood, ikke?
Jo.
Så hele Californiens overskud af vand
befinder sig i undergrunden i en akvifer, en vandbank,
lige for fødderne af dig.
Ja.
Det var venligt af dem, ikke sandt?
Staten erkendte, at Central Valleys landbrug var værdifuld
for Californiens økonomi.
Så da du truede med at sagsøge staten Californien,
kom de, fordi de vidste, hvor vigtig dine mandelafgrøder var for økonomien
og forærede dig hele Californiens overskud af vand?
Nej. Jeg opsøgte dem.
Opsøgte du dem?
Ja.
Oprindeligt sagde du, at de kom til dig.
Min fejl. Jeg udtalte mig forkert.
Begå ikke den fejl igen.
Forstået.
Hvem opsøgte du i staten?
Vanddepartementets vicedirektør i staten, Spencer Jackson.
Så du fik kontrol over statens vandbank,
hvad fik Spencer Jackson til gengæld?
En hel masse penge.
Må jeg tale et øjeblik med min klient?
Nej, lad mig.
Hr. Blackwood, du ved, du kan nægte at udtale dig
for at undgå at blive impliceret i en forbrydelse.
- Ja. - Godt.
Men jeg er forretningsmand og også bekymret borger
med særlig interesse i hr. Jacksons politiske karriere.
Så du bestak hr. Jackson for at få vandbanken
og fik ham til at underskrive en fortrolighedsaftale.
Det var ikke bestikkelse.
Det var politiske donationer, og det er lovligt.
Kan du ikke lide det, kan du beklage dig til Kongressen.
Er det ikke rart at være rig, hr. Blackwood?
Jeg har været rig, og jeg har været fattig.
Og tro mig, rig er bedre.
Så denne ordning, denne aftale, der blev lavet,
var mødet, der blev holdt i 2008 i Big Sur?
Ja.
Big Sur-aftalen.
Ja.
Underskrev alle til mødet en fortrolighedsaftale?
Nej.
Nej?
Nej. Min assistent, fr. Summers,
underskrev, men hun var ikke med i aftalen.
Delores Summers.
Jeg kan forstå, hun ikke længere arbejder for dig. Hvorfor?
Hun sagde op.
Hvorfor mon hun gjorde det?
Jeg undrer mig generelt over folk.
Med andre ord aner du det ikke.
Ja. Det gør jeg ikke.
Kan du fortælle os, alle der underskrev aftalen under mødet i Big Sur i 2008?
Jeg selv, hr. Jackson, fr. Summers,
Roy Wheeler, Gerry Kernan, Warren Hebb...
...og Marisol Silva.
Marisol Silva?
Los Angeles' borgmester, Marisol Silva?
Hun var ikke borgmester dengang.
Hun var en rådskvinde,
der repræsenterede Los Angeles' Metropolitan vanddistrikt.
I embeds medfør?
For der foreligger ingen oplysninger om fr. Silvas engagement
i LA Metro vanddistrikt.
Jeg ved kun, hun tog sig af det.
Du må spørge hende.
Men det kan jeg ikke, vel? På grund af fortrolighedsaftalen.
Hvis høringen går, som du vil, kan du spørge løs.
Men jeg mener, at alt i Big Sur-aftalen er lovligt.
De rette folk skrev de rette stykker papir under.
For en pris.
Stadig lovligt.
Så du vågnede bare en morgen og tænkte:
"Jeg vil plyndre Californiens vandbank
og afskære Blackwoods indbyggere fra deres del af vand,
for vandbanken er lige her i Blackwood,
og jeg hedder Blackwood, så den må tilhøre mig." Er det sådan?
Jeg protesterer. Var det et spørgsmål?
Ja, det var det.
Taget til følge.
Hr. McBride, fortsæt.
Okay.
Jeg omformulerer det.
Da du fik kontrol over vandbanken,
besluttede du så som formand for Blackwoods vandkommission
at lukke for indbyggernes vand
for at bevare Tallgrass Farming Companys,
din landbrugskoncern i milliardklassen, økonomiske udbytte?
Alt fuldt lovligt.
Jeg tror, vi skal lade en dommer beslutte, om det var fuldt lovligt.
Du privatiserede en offentlig ressource for egen vindings skyld.
Jeg vil tro, de ser anderledes på det.
Jeg protesterer. Har hr. McBride egentlige spørgsmål, eller er vi færdige?
Taget til følge.
- Ellers andet, hr. McBride? - Ja.
Jeg har en ting til.
Blev billedet taget til Big Sur-mødet?
Ja.
Var det før eller efter, fortrolighedsaftalen blev underskrevet?
Efter, mener jeg.
Så det var en slags fejring?
Jeg protesterer. Det er første gang, jeg ser det billede.
Jeg forsøger bare at bekræfte ægtheden af billedet.
Underkendt. Du kan fortsætte.
Tak.
Hvem tog billedet, hr. Blackwood?
Det kan jeg ikke huske.
Lad os gennemgå listen.
Kan vi udelukke de fire personer i billedet,
eller havde du en af de her små, smarte ure,
hvor du indstiller og løber hurtigt derover
eller noget i den stil?
Vi kan udelukke de fire af os.
Vi udelukker jer fire.
Det giver os tre muligheder: hr. Jackson, fr. Silva, og fr. Summers.
Ringer der en klokke?
Kommer der gang i hukommelsen?
Faktisk er det ligegyldigt, om du kan huske det eller ej,
for vi kan blot få alle tre herind,
vi kan føre dem som vidner, og de kan fortælle retten, hvem der tog billedet.
Hør her.
Det var min søster, Diana.
Godt så.
Så din søster tog billedet. Skrev hun under på fortrolighedsaftalen?
Nej.
Men hun var til stede ved mødet?
Ja.
Så jeg kan føre hende som vidne og hun kan bevidne alt,
der blev gjort og sagt under mødet i Big Sur.
Alt, der blev dækket af din fortrolighedsaftale?
Jeg er ikke advokat.
Det ved jeg, men jeg er. Svaret er ja.
Lad mig spørge dig om noget andet, hvorfor skrev hun ikke under?
Jeg protesterer. Det er gået for vidt.
Hvad der skete i Big Sur for 11 år siden,
og hvem der skrev under på fortrolighedsaftalen og hvorfor,
har klart intet at gøre med hr. McBrides klienter,
og hvorfor de ikke har vand i dag.
Taget til følge.
Har du ikke andet, hr. McBride,
har jeg hørt nok til at afsige kendelse.
Beklager.
Har du andet eller skal jeg træffe afgørelse nu?
Godt.
Jeg har noget at tilføje.
Hvis der er et sted i Amerika,
hvor de svage og de nødlidende
burde kunne finde retfærdighed
er det lige her foran en domstol.
Så før De afgiver kendelse, bør De overveje dette her.
Vi lever i en tid med stor ulighed.
Den øverste ene procent er rigere end de nederste 90 procent tilsammen.
Hr. Blackwood har lige forklaret,
at da staten skar ned på hans vandleverancer,
brugte han sin velstand til at få kontrol over en vandbank til 100 millioner
og al statens overskud af vand i modydelse.
Hvor efterlader det mine klienter?
Hvor efterlader det de 90 procent? Eller de 99 procent?
De higer ikke efter at blive multimilliardærer.
De vil bare drikke et glas vand.
I en perfekt verden finder vi her sandheden,
og sandheden er, at folk lider.
Så jeg beder Dem bare om,
når De tænker over det her,
at være retfærdig
over for de 90 procent
og de 99 procent.
Og ikke lade det blive en mislyd.
De forstår...
I vores korte tid ved magten
har vi søgt at genskabe rådhusets integritet og ansvarlighed.
Men vi kan ikke hvile på vores bedrifter,
for verden kommer til os efter lederskab, energi og opfindsomhed.
Los Angeles har altid været en nytænker.
Vi kan og skal udnytte byens utrolige kapital
til at håndtere problemerne, bolignød, ulighed
og konsekvenserne af klodens opvarmning.
Men det er ikke blot erhvervslivet og de politiske ledere,
der fører an,
det er jer alle sammen.
Når jeg tilbringer tid med studerende som jer...
BORGMESTER MARISOL SILVA POLITISK STYRING OG FORVALTNING
...finder jeg inspiration i jeres energi og engagement
til at gøre Los Angeles og Californien
lederen af progressive infrastrukturer...
...der vil tjene og beskytte vores følsomme miljø
i de kommende år.
Landet efterlyser, at I, fremtidens ledere,
er aktive og engagerede på lokalt niveau.
Det er jeres lokale engagement, der vil inspirere til forandringer.
Så lyt, lad jer høre,
og I vil se forandringen, som landet har brug for i fremtiden.
Tak.
Det ønsker du ikke, vel?
Har du ikke noget, du skal læse op på?
Smut.
Kom så. Læs en bog.
Og, Denise, hils din far.
Skal vi tale om hende?
Hvad?
Han er klar.
Fr. Sen, sid ned.
Tak.
Hr. Blackwoods vidneudsagn er utilstedeligt,
tillige med alt der har at gøre med mødet i Big Sur.
Hvad mener De med utilstedeligt?
Det er irrelevant for jeres sag, fr. Papagian.
Hvordan de sagsøgte fik besiddelse af vandbanken,
uanset hvor afskyeligt det er,
har intet at gøre med deres nuværende dårlige forvaltning af den.
Så De er i lommen på Blackwood?
Pas på, hr. McBride.
Du fremførte dine argumenter og har fået min opmærksomhed. Tillykke.
Hvad skal jeg gøre med det vidneudsagn?
Jeg kan ikke stille det for et nævningeting.
Ikke blot er det irrelevant,
det er yderst følsomt.
Naturligvis er det yderst følsomt. Det er derfor, vi sagsøger ham.
Henset til arten af hr. Blackwoods vidneudsagn
beder vi om at få udskriftet forseglet.
- Bevilliget. - Seriøst?
Seriøst.
Vi anmoder retten om en sikkerhedsforanstaltning
for at forhindre enhver fremtidig offentliggørelse.
Bevilliget.
Så De lader os sidde tomhændet tilbage?
Hr. McBride, du kom tomhændet,
og du har blot spildt både min og fr. Sens tid.
Nu vi taler om det,
og normalt bryder jeg mig ikke om det,
men hr. Cooperman har insisteret på,
at sagsøgeren holdes ansvarlig for vores udgifter.
Bevilliget.
Hr. McBride, du er herved informeret om,
at du er ansvarlig for hr. Blackwoods advokats høringshonorar.
Kan vi overhovedet få ørenlyd,
eller er det blevet en privat transaktion mellem Dem og Blackwood?
Jeg har hørt nok, hr. McBride,
og du hjælper ikke dig selv.
Og endelig sammendraget af dommen.
Som hr. McBride selv har bemærket,
har han ikke længere bevis, der støtter hans påstande.
Der er ikke længere nogen sag.
Hr. McBride, du har to uger til at finde noget,
ellers må jeg afsige kendelse til fordel for forsvaret.
Og hvis du ikke bryder dig om det,
kan du kære afgørelsen.
Der er ikke tid til at klage.
Det vil trække ud i 20 år, og det ved De.
Men disse folk har brug for vand nu.
Hvis tiden er en vigtig faktor,
hvorfor forlader du så ikke min retssal og får sagen ud af verden.
Vi er færdige her.
Hvis jeg må være så fri...
Ved nærmere omtanke, glem den del.
Godt tænkt, hr. McBride.
BLACKWOOD DOMHUS
- Nå... - Jøsses.
Wade smed hende praktisk talt under bussen, så måske vil hun tale nu.
Gudfader.
Nej.
Du skjuler dig sgu for hende heroppe.
Gider du ikke stoppe det psykoanalytiske nonsens?
Fint nok.
Jeg er faktisk ligeglad med dit imaginære kærlighedsliv.
Men jeg har brug for at forstå,
hvorfor hun altid kan slippe af sted med det?
Vi har intet bevis mod hende.
Det ville ikke have stoppet dig før.
Jeg har meget lort at tackle. Jeg vil ikke tabe den her sag.
Hvem vil tabe den her sag? Jeg vil ikke.
Hvem vil det? Ingen.
Jeg vil have, vi vinder den her sag,
så vi efterfølgende kan tage os af det. Okay?
Selvfølgelig.
Det er ikke et ja.
Det er betydningen af "selvfølgelig."
- Niks. - Det betyder "ja."
Forbandet også.
- Det kan ikke passe! - Er I blevet vanvittige?
Jeg forstår det ikke.
Svarede Wade Blackwood på alle spørgsmål i retten?
Det var kun en høring.
Men du kan ikke sige, hvad han sagde?
- Nej. - Det er noget fis!
Kan du skrive det ned på en serviet?
Nej. Vidneudsagnet er forseglet, og vi kan ikke bruge det i retten.
Indrømmede Blackwood, at han stjal vores vand?
- Han indrømmede det fandeme. - Det sagde jeg ikke.
Han indrømmede, at han røvrendte os,
og I kan ikke bruge det i retten for at få vores vand tilbage?
- Er det ikke hele vores sag? - Jo.
Godt.
Hør her.
Jeg forstår frustrationen.
Men vi har andre muligheder for at komme videre med sagen.
- Hvilke muligheder? - Lad mig gætte.
- Du kan ikke sige det. - Præcis.
Vi arbejder på det.
Hold nu op.
Vi gør vores bedste. Og I skal være tålmodige.
Jeg har ikke vand og har banken i røven,
- så jeg har ikke tid til at være tålmodig. - Forstået.
Er du og McBride overhovedet gode advokater?
For I gør, så vidt jeg kan se, et dårligt stykke arbejde.
Godt så.
Tak.
Hvor fanden skal du hen?
Vil du bare lade hende gå?
Hør!
Dropper I os? Fandeme skønt.
Vi er oppe imod et af de største advokatfirmaer i staten,
der repræsenterer en af de rigeste mænd i landet,
og vi gør det pro bono. Ved du, hvad "pro bono" betyder?
Ja. Gratis.
Gratis! Bingo! Det er sgu gratis.
Og I er så heldige at have mig på jeres side.
Jeg er barsk over for dig lige nu, men nu skal du høre,
jeg kører på pumperne, jeg er gravid,
og mine allergier står i brand, fordi jeg har løbet rundt her.
Her! I Satans støvede lortehul
og forsøger at hjælpe jer, mens jeg indånder gud ved hvad,
og nu har jeg udslæt.
Så det mindste, du og dine venner kan gøre,
er at have lidt tålmodighed, fordi...
Jeg beklager, I har ikke andre muligheder
end at lade os gøre vores job,
som vi i øvrigt er skidegode til!
Tillykke.
Hvorfor?
Du er gravid.
Ja.
Ja, det er jeg.
Hvad så, Wade? Er Diana her?
Jeg ved ikke, hvor hun er.
Kontoret er lukket. Jeg prøvede derovre.
Måske er hun forsvundet.
Ja.
Vi må ikke tale sammen, så hav en god aften.
Jeg er skideligeglad med alt det juridiske lort.
Det ved jeg.
Vent et øjeblik.
Hør, Billy.
Det har været sjovt, ikke?
Synes du?
Lad os glemme de advokater.
Hvordan får vi det her bragt ud af verden?
Skal det virkelig reduceres til et tal?
Næh, sådan fungerer det ikke.
Ja.
Hold nu op, Billy.
Hvor mange nuller?
Som jeg sagde, hav en god aften.
Hvad vil du?
Er du vred på mig?
Betyder det noget?
Undskyld, jeg brugte dit navn som medtiltalt i det her søgsmål,
men det var alt eller intet.
Roy Wheeler var rodet ud i noget snavs.
Det er ikke personligt mod dig.
Jeg vil gerne tilbyde dig et forlig.
Jeg fjerner Wheelers ejendom og forretning fra søgsmålet,
og du kan bruge arven, som du vil.
Hvad er hagen?
Jeg har brug for lidt hjælp.
Før Roy døde, snakkede han lidt over sig
og sagde, jeg kiggede i den forkerte retning,
da jeg tjekkede vandkommissionen.
Ved du, hvad han mente?
Det var nok for at få dig til at skride.
Det tror jeg ikke.
Jeg tror, det betyder noget.
Men hvis du vil have, jeg skrider, skrider jeg,
men så har jeg ikke oplysningerne for at kunne droppe søgsmålet mod dig.
Jeg ved ikke, hvad Roy mente.
Okay.
Hvis du kommer på det, ved du, hvor jeg er.
Ja.
Billy ved, du er desperat.
Er jeg?
Det burde du være.
Hvorfor? Vil du vidne imod mig?
Det ved jeg ikke endnu.
Det ved jeg, når jeg har snakket med Billy.
Hvorfor tilbyder du ikke mig samme handel som ham?
Jeg fortæller dig præcis, hvor mange nuller, der skal til.
Det behøver jeg ikke.
Stoler du så meget på mig?
Overhovedet ikke.
Du ved,
at din tunnel på statens jord
blev fuldt ud betalt
af dit opdigtede Fer de Lance-firma.
Du er den ansvarlige.
Bortset fra at det er dine penge.
Nej.
Det er dit selskab, ikke mit selskab.
Og pengene vil spores tilbage til dig.
Sådan vil et nævningeting se på det.
Jeg har advaret dig.
Roy advarede dig.
At grave en tunnel på statens jord ville bide dig i halen,
og nu sker det, og du kan ikke engang mærke det.
Vi taler om fængsel, Diana.
Billy ved intet om tunnelen.
Indtil han gør.
Du ville skyde dig selv i foden, hvis du fortalte det.
Er du så sikker på det?
Ja.
Helt?
Ja.
Eller...
...du og jeg
finder en ordning.
Våbenstilstand?
Aldrig.
Det er derfor, jeg elsker dig.
Det bliver spændende, ikke?
Meget.
Det er i gang.
Han har brug for oplysninger fra Roy.
Det bliver lidt bøvlet,
nu han er død.
Ja.
Medmindre...
...du har oplysningerne, han har brug for.
Ja.
Har du?
Måske.
Hjælper jeg med søgsmålet, kommer Diana efter dig.
Hun stinker.
Og...
...jeg vil ikke skabe problemer for dig.
Hør her, hjælper du Billy McBride,
hjælper han dig.
- Er du sikker? - Ja.
Hør, jeg...
Jeg ved, jeg har været en elendig stedfar.
Tja...
Det er okay.
Jeg vil bare ikke have, du kommer noget til.
Okay.
Tak.
Vi ses.
Patty.
Jeg vidner ikke.
Jeg lufter ikke offentligt mit beskidte vasketøj.
Så lad os slå en handel af.
Jeg er nødt til at tale med Billy.
Jeg vil bare tale med dig. Vi kommer godt ud af det med hinanden.
Jeg kender dig ret intimt, og efter hvad jeg har gjort for dig...
Har du forsøgt at kontakte din mor?
Du må være nysgerrig.
Vi indstævner dig,
og du skal svare på vores spørgsmål i retten.
I ved ikke engang, hvad I skal spørge om.
Hvad skrev du?
Jeg ved det ikke. Jeg tror, det kan være...
Lad os se.
Jeg er straks tilbage.
- Hej. - Undskyld, havde du travlt?
Lidt. Hvad sker der?
Undskyld. Jeg er et røvhul.
Hvad sker der?
Jeg tror, jeg holder op med at læse.
Hvorfor?
Jeg hører ikke til.
Jeg hader alt ved det her skide sted.
Hvad er der sket?
Jeg var tæt på at dolke en.
- Hvad? - Jeg gik til Marisols tale,
og der skete ikke noget.
Min hjerne er helt ude af kontrol,
og jeg kan intet gøre ved Marisol,
min far eller mit liv.
Og jeg
drikker for meget,
og jeg ved det.
Okay.
- Så, så. - Jeg er ved at drukne.
Godt.
Jeg pakker mine sager sammen.
- Det skal du ikke. - Stop.
Vi går en tur.
Du får det bedre. Det lover jeg.
Du må bare se at få lidt styr på tingene.
- Måske tale med nogen. - Okay.
Du må ikke græde.
Så høringen gik dårligt,
og hun har taget noget bedøvende?
Det sagde jeg til dig.
Så...
Hvor længe har hun været bevidstløs?
Omkring en time.
Det sker igen, ikke?
Jo.
Hun mister kontrol.
Mor.
Hej, drenge.
Fandt du, hvad du ledte efter?
Forsigtigt.
Ja.
Vi har kun hinanden.
Ved I det?
Bare vi tre mod verden.
Hvad med onkel Wade?
Hvad med ham?
I to er det eneste, der betyder noget.
Måske er det på tide...
...at skille fårene fra bukkene, som landmænd ville sige.
Lad os køre en tur.
Hvor skal vi hen, mor?
Giv mig nøglerne.
Tak.
Min søde dreng.
Er I bange for, jeg mister kontrollen?
Jøsses, mor. Det må du ikke gøre, du skræmmer mig.
Det var bare for sjov.
Hej.
Læser du ihærdigt?
Jeg prøver.
Hvad med Denise? Jeg har ikke hørt fra hende længe.
Ja, Denise er...
Hun er okay.
Jeg præsenterer hende for nogle folk,
der kan hjælpe hende igennem det første svære år.
Det skal du have tak for.
Jeg er nødt til at fortælle dig noget vigtigt.
Ja.
Hvad sker der?
Tillykke.
Skide røvhul.
Hvad troede du, jeg ville sige?
Det ved jeg ikke. At du var blevet anholdt,
eller havde kørt nogen over.
Du har aldrig husket min fødselsdag.
Som de siger, skal en gang være den første.
Tak, fordi du huskede det.
Selvfølgelig.
Jeg ringer tilbage senere.
- Godnat. - Godt, skat. Tillykke. Farvel.
Slemme drenge med dødsdrift
er sjove,
indtil den dag du er passager
og skriger af dine lungers fulde kraft,
at han skal sænke farten,
og han vifter med en pistol og siger: "Vil du smage den her?"
Og det næste, der sker, er,
at du står i et cafeteria klokken tre om morgenen,
og han har taget gidsler.
Kors.
Undskyld, jeg bliver personlig.
Det er i orden. Jeg går lige...
Jeg går lige lidt tilbage.
Hvor ofte taler Billy om at dø?
Ikke meget. Kun når han er vågen.
Jeg forstår.
Han dukker op, når han har drukket fem, måske syv glas.
Fyren er et rod.
Når jeg siger, han er et rod, så er det...
Fandeme et rod, ja.
- Hej, Rita. - Hvordan går det?
Nej. Det er...
Jeg leder efter Billy.
Vi leder alle efter Billy. Meld dig ind i klubben.
Han er her ikke.
Jeg er hans partner. Kan jeg hjælpe dig?
Sig til Billy, at jeg forventer, at han holder sit løfte.
Hvad er det her?
Idéer til, hvor han skal lede.